Elvida, safdaşımız Remzi ağa ABLA
Прощавайте, Ремзі ага АБЛА
Aqmescitte yaşağan Milliy areketimizniñ faal iştirakçisi, tarihiy Ekinci Milliy Qurultayımızda Teftiş Komissiyanıñ reisi, metanetli ve cesür vatanperver – Remzi Anafi oğlu ABLA bu dünyanı terk etti. Remzi ağa 1937 senesiniñ küzünde, Yalta şeerinde doğdı. Cenk yıllarını qorantası – qartbabası bir vaqıtları imamlıq yapqan – Kök-Közde keçirdi. Andan da episi deşetli ve zulumlı sürgün yoluna tüştiler. Remzi ağanıñ ösmürligi-gençligi Andijan vilâyetiniñ Şahrihan şeerinde keçti. Mektep, avto-yol tehnikumı, soñra Qırğızstannıñ Oş vilâyetinde zenaat boyunca avtoişhanede emek, şu cümleden, yolbaşçılıq – faaliyetiniñ emiyetlı basamaqlarıdır. 1963 senesi Milliy areketke qoşulğanda, R. ABLA, yaş olsa da, endi bayağı tecribe saibi, çeşit insanlarnen munasebet qurmağa bilgen insan edi. Bu sebepten o, qomşu Andijan ve Oş vilâyetlerindeki qırım teşebbüsçi guruhlar arasında bağlayıcı, yani alâqa ve teşkiliy işlerini alıp barıcısı oldı. Bunen beraber, Qırım davası qızğan 1966-69 seneleri Remzi ağa miting ve diger kütleviy aktsiyalar ötkerilmesine öz issesini qoşqan edi. Böyle faallik, ebet, boşuna qalmay: KGB onıñ peşine tüşüp, açıq taqiplerge oğrata başladı. Qorantada Vatanğa avdet olmaq qararı alına. 1970 s. başında Remzi babasınen Qırımğa keleler. Saq rayonında endi evni satın alacaq olıp, qorantanı köçürecekte, milisler olarnı Herson vilâyetindeki Novo-Alekseyevka qasabasına çıqarıp bıraqalar. Mında beş yıl yaşağan soñ, Remzi ağa israrlıq ile kene de Qırımğa qayta. Qarasuvbazar rayonınıñ başta Aylanma (bugünki sahte adı Povorotnoye), soñra Çoqraq (sahte adı Rodniki) köylerinde yerleşe, çilengir, ustahaneler müdiri olıp çalışa. Qanda olsa da, R. ABLA Milliy areketniñ ög saflarında bulundı, mesülietli vazifeler becerdi. General P. Grigorenko, akademik A. Saharovnen körüşti. Kene de teşkiliy işlernen, teşebbüsçi gruppalarnıñ faaliyetini teminlemeknen oğraştı. 1989 s. Qırımtatar Milliy Areket Teşkilâtını (QMAT – OKND) meydanğa ketirgenler arasında ve Qarasuvbazar rayonında onıñ reisdeşi oldı. 1991 s. o, Qarasuvbazardan Ekinci Milliy Qurultay mebusı saylandı. Mında da ilk Teftiş komissiyasına aza ve onıñ toplaşuvında reis vazifesine saylandı. 1996 ve 2002 ss. Üçünci ve Dörtünci Qurultaylarda Milliy Meclis azası ve bu qurumnıñ toplaşuvlarında reisniñ muavini saylandı. Meclisniñ terkibinde Remzi ağa içtimaiy-iqtisadiy ve teşkiliy meselelernen çoq oğraştı. Kene de mitingler ve cümle siyasiy, narazılıq aktsiyalarda, akimiyetnen olğan muzakerelerde faal iştirak etti, halqımıznıñ menfaalarını qorçaladı. R. ABLA’ni tanığan-bilgenler, dost sayğanlarınıñ hatırasında o, emeksever, daima ögge ıntılğan, semetdeşlerine nisbeten sabırlı, soñ derecede vatanperver, milleti içün daima ğurur sezgen ve onı aşalamağa kimsege imkân bermegen bükülmez ve qorqu bilmez insan olaraq qalacaqtır. Remzi ağa Anafi oğlu vefat etkeni munasebetinen onıñ qorantasına – evlâtlarına, torunlarına, cümle soy-aqrabalarına teren taziye bildiremiz, sabır ve baş sağlığı tileymiz. Alla rahmet eylesin. Qırımtatar Milliy Meclisi Bütündünya Qırımtatar Kongressiniñ icra komiteti, Milliy areketteki safdaşları, dostları.
Ремзі Анафі оглу АБЛА, активний учасник нашого національного руху, який проживає в Cімферополі, голова ревізійної комісії нашого історичного Другого національного конгресу, сильний і хоробрий патріот, покинув цей світ. Ремзі ага народився восени 1937 року в місті Ялта. Роки війни провів у Кок-Козде, де колись його прадід служив імамом. З цього моменту вони стали на шлях страшного і гнітючого вигнання. Юність Ремзі ага провів у місті Шахріхан Андижанської області. Школа, автодорожній технікум, потім робота в автомайстерні в Ошській області Киргизстану, включаючи водіння на дорозі, є важливими етапами його діяльності. Приєднавшись до Національного руху в 1963 році, Р. АБЛА, хоч і був молодим, уже був людиною з великим досвідом, яка вміла будувати стосунки з різними людьми. З цієї причини він став так званим посередником між кримськими підприємницькими групами в сусідніх Андижанській та Ошській областях. Водночас у 1966-69 роках, коли точилася Кримська війна, Рамзі ага брав участь в організації мітингів та інших масових акцій. Така діяльність не була марною: КГБ сівши на його слід та почало відкрито переслідувати. Його сімʼя вирішила повернутись на Батьківщину. На початку 1970 року вони разом з батьком повертаються в Крим. Він збирається купити будинок у Сакському районі і перевезти сімʼю, а міліціонери відвозять його в село Ново-Олексіївка Херсонської області. Після п’яти років життя там Ремзі ага наполегливо повертається до Криму. Жив у селах Айланма (нинішня назва Поворотне), потім Чокрак (фальшива назва Родники) Карасувбазарського району, працюває слюсарем і директором майстерні. Незважаючи на те, що він був у крові, Р. АБЛА був у лавах Національного Руху, успішно виконував відповідальні обов’язки. Зустрівся з генералом П. Григоренко та академіком А. Сахаровим. Також займався організаційною роботою та забезпеченням діяльності підприємницьких груп.  У 1989 році він був одним із тих, хто створив Організацію кримськотатарського національного руху (ОКНР) і очолив її в Карасувбазарському районі. У 1991 році був обраний депутатом ІІ Національних Зборів від Карасувбазару. Був обраний членом першої ревізійної комісії та її головою. 1996 та 2002 рр. він обирався членом Третього та Четвертого Курултаїв (зʼїздів) і заступником голови на засіданнях цього органу. У складі Меджлісу Ремзі ага був дуже стурбований соціально-економічними та організаційними питаннями. Також брав активну участь у мітингах і багатьох політичних та протестних акціях, переговорах з владою, захищав інтереси нашого народу. Ті, хто його знав і вважався його друзями, запам’ятають Р. АБЛУ як працьовиту, завжди охочу до навчання, терплячу до співгромадян, надзвичайно патріотичну, чуйну до нації, незламну й безстрашну людину, яка нікому не дозволяла себе перевершувати.  Висловлюємо глибокі співчуття родині Ремзі Анафі оглу – дітям, онукам, усім рідним, бажаємо терпіння і добра.  Аллах рахмет эйлесин. Нехай земля буде пухом. Меджліс кримськотатарського народу Виконавчий комітет Всесвітнього конгресу кримськотатарського народу, Товариші з національного руху та друзі.